ચોટીલા : ચામુંડાધામ ચોટીલા નગર પાલિકા સભાખંડમાં શનિવારના યોજાયેલ સામાન્ય સભા સત્તા પક્ષે મિનીટોમાં આટોપી લેતા વિપક્ષે વિરોધ સાથે રાજકિય ગરમાવો છવાઇ ગયેલ છે. તા. ૧૬નાં ભાજપ શાસિત ચોટીલા પાલિકામાં દસ માસનાં અંતે સામાન્ય સભા બોલાવવામાં આવેલ ગત જાન્યુઆરી માસ અને ત્રણ કારોબારી સહિતનાં મુદ્દે બહાલી માંગવામાં આવેલ જેની સામે કાયદાની રૂહે વિપક્ષ જોરદાર વિરોધ કરવાની હતી પરંતુ સભ્યની ઉપસ્થિતિની સહીઓ બાદ ગણતરીની મિનીટોમાં વિપક્ષ એજન્ડાનો વિરોધ રજુ કરે તે પહેલાજ મિટીંગ પુરી કહી શાસક પક્ષના તમામ સદસ્યો સભાખંડ છોડી બહાર નિકળતા વિપક્ષે સભાખંડમાં ચીફ્ ઓફ્સિરને ઘેરી લઇ ઉગ્ર રજુઆત સાથે સાત સભ્યની સહીઓ સાથેનો લેખીત વિરોધ મિનીટબુક માં નોંધવા રજુ કરેલ.